छेड़ छाड़ वाली बातचीत मित्रवत बातचीत (Friendly Conversation) समग्र व्यवहार सामान्य बातचीत
ईमानदारी और शालीनता से। उससे कहिए कि उसकी मुस्कान कितनी सुंदर है, आपको उसका गले का हार पसंद है या यह कि उसकी हंसी छुतही है। उसे विशेष महसूस करवाइए। मगर यह सावधानी बरतिए कि अपनी अतिशय प्रशंसा से आप उसको विह्वल न कर दें, अन्यथा आप पाखंडी लगेंगे।  उसको बताइये कि,”आपकी मुस्कान बहुत सुंदर है, और इसमें कुछ छुतही सी बात है!“ या कहिए,”कि यह पोशाक बहुत शानदार है, और सच में लाल रंग आप पर फबता भी ख़ूब है।“ बढ़िया इश्क़िया जुमला लड़की को हंसा देगा और निश्चय ही उसका ध्यान आकृष्ट करेगा। कुछ भी घटिया और छिछली बात कहने से बचिए। इश्किया जुमला काम तभी करेगा जब उसे कहा विश्वास से जाएगा, अतः शरमाइए मत!   इश्क के लिए कहने का प्रयास करिए, “हाय, मैं एंड्रू हूँ। मैंने सोचा कि शादी से पहले हम लोग कुछ बातचीत तो कर लें।”   विचित्रता के लिए, कहने का प्रयास करिए,”ज़ोम्बी हमले के बाद मैं किसी और के साथ बचे रहने की कल्पना भी नहीं कर सकता हूँ।“  चापलूसी के लिए, कहने का प्रयास करिए,”मेरे दोस्तों ने शर्त लगाई थी कि मैं इस कॉफी हाउस में उपस्थित सबसे सुंदर लड़की से बातचीत शुरू ही नहीं कर सकता हूँ। उनके पैसों से कॉफी लेना पसंद करेंगी?” आप अशाब्दिक इशारों का भी उपयोग कर सकते हैं, जैसे हाव भाव या चेहरे की मुद्राओं से, आप करना चाहें तो किसी भी, प्रेम विहीन टिप्पड़ी को रूमानी  चीज़ में बदल सकते हैं।  अपने हाव भाव में खुलापन और निमंत्रण का पुट रखिए। नजरें मिलाइए और बस मुस्कुराते ही रहिए! जब आप उसे कोई किस्सा सुना रहे हों तब धीरे से उसके हाथ या बाँहों को छूइए, इससे घनिष्ठता बढ़ाने में मदद मिलती है और यह आपको मित्र क्षेत्र से बाहर लाता है। नकारात्मक हाव भाव, जैसे हाथ बांधने, त्यौरियाँ चढ़ाने या नीचे देखने से बचिए। चाहे आप उसे अच्छी तरह से नहीं भी जानते हों, तब भी बातचीत में किसी कॉमन फ्रेंड का जिक्र आपको उससे पर्सनल रिलेशन बनाने में सहायता करेगा। वह भी कुछ सहज हो जाएगी, क्योंकि तब आप, बिलकुल अजनबी नहीं लगेंगे! कॉमन फ्रेंड के होने से आपको बातें करने के लिए कोई व्यक्ति (कोई चीज़) मिल जाएगी।  ऐसा कुछ कहने का प्रयास करिए “मैंने सुना है कि आरती आपकी अच्छी मित्र है। आप दोनों एक दूसरे को कैसे जानती हैं?” या “ओह तो आप राजीव को जानती हैं? हम तो पुराने मित्र हैं! हंसमुख हैं वह?” साझे अनुभव का ज़िक्र – चाहे वह स्वयंसेवक जैसे साथ में काम करना हो या एक साथ खेतों में बड़ा होना – आप दोनों के बीच में व्यक्तिगत कड़ी बनाने में सहायता करता है और एक संबंध की स्थापना  का प्रारम्भ करता है।  यदि आपको यह एहसास होता है कि आप दोनों खेतों पर ही बड़े हुये थे, तो आप ऐसा कुछ कह सकते हैं “अरे नहीं! मैं भी! और वहाँ की सुबहें तो सबसे बुरी होती थीं, मेरे बापू तो, खेतों में काम कराने के लिए, गर्मियों में सुबह 5 बजे ही उठा देते थे! आपका क्या हाल था?” यदि आप दोनों ने साथ में स्वयंसेवक का कार्य किया हो तो आप ऐसा कुछ कह सकते हैं “मुझे तो यह अनुभव बहुत ही लाभकारी लगा। आप को इसमें जुड़ने के लिए प्रेरणा कैसे मिली?” लड़की से कोई असामान्य या विचारोत्तेजक प्रश्न पूछना ख़ामोशी को तोड़ सकता है और लड़की अपने दिल की बात कह सकती है। जहां एक ओर, आप इतना दिलचस्प सवाल पूछ कर बढ़िया प्रभाव डाल रहे होंगे वहीं इससे, लड़की को अपनी बात कहने का अवसर भी मिलेगा। दोनों की जीत!   ऐसा कुछ कहिए “यदि आप कोई पशु बन सकतीं, तो कौन सा पशु बनना पसंद करतीं?” ऐसा कुछ कहने का प्रयास करें “अपने जीवनकाल में वो कौन सी पाँच जगहें हैं जहां आप जाना ही चाहेंगी?” या शायद “क्या आप कभी स्काइडाइविंग करने के संबंध में विचार करती हैं?” यह खोज पाना कि आपकी कोई साझी रुचि है तो बातचीत का सुनहरा मौका है, क्योंकि इससे आपको लड़की के साथ संबंध जोड़ना शुरू करने का अवसर मिल जाता है। वह रुचि क्या है, इससे कोई मतलब नहीं – चाहे वह पढ़ना हो, दौड़ना हो, नाव खेना हो या पहाड़ चढ़ना हो – मतलब इससे है कि आप कुछ साझा कर रहे हैं।  यदि आपको यह पता चलता है कि आप दोनों को ही दौड़ना पसंद है तो आप उसके प्रिय रास्तों के बारे में पूछ सकते हैं या यह कि क्या कभी उसने मैराथन दौड़ने के लिए प्रशिक्षण लेने के बारे में सोचा है। यदि दोनों को पढ़ना पसंद है, तो आप उससे पूछ सकते हैं कि उसका प्रिय लेखक कौन है या अभी हाल ही में प्रसिद्ध उपन्यास पर बनी फिल्म के संबंध में उसका क्या विचार है। और अगर सच में कोई विचित्र चीज़ है तो उससे पूछिए कि उसने इसको कैसे शुरू कर दिया और कुछ अपनी कहिए और कुछ उसकी सुनिए! यदि सब कुछ बढ़िया चलता है और लगता है कि आप दोनों की जोड़ी जम जाएगी, तो यही समय है थोड़ा और व्यक्तिगत होने का। याद रखिए कि लक्ष्य उसको यह दिखाने का है कि आप उसमें दिलचस्पी ले रहे हैं और उसे कुछ और बेहतर प्रकार से जानना चाहते हैं, न कि उसको असहज बनाने का। उससे ऐसा कुछ मत पूछिए जिसे आप अपने बारे में बताने में असहज हो जाएँगे।   सकारात्मक बने रहिए! उससे यह मत पूछिये कि उसे डर किस चीज़ से लगता है या उसका सबसे गोपनीय रहस्य क्या है, उससे पूछिए कि उसकी भविष्य से क्या आशाएँ हैं, क्या योजनाएँ हैं या दस वर्ष बाद वह अपने को कहाँ देखना चाहती है। यह उस पर छोड़ दीजिये कि वह आपको जवाब मज़ाक में देती है अथवा गंभीरता से। उससे, उसके परिवार के संबंध में पूछने का प्रयास करिए, शुरू में कोई बिलकुल निरापद प्रश्न पूछिए जैसे “क्या आपके भाई बहन हैं?” यदि आप जानना चाहते हैं कि क्या वह अभी अकेली है, तो सीधे सीधे पूछिए कि, “क्या आप आजकल किसी के साथ हैं?” इश्क़ की बस एक ही कुंजी है, आत्मविश्वास। महिलाएं ऐसा पुरुष चाहती हैं जो अपनी संपूर्णता में सहज हो, प्रसन्न हो, सक्षम हो और आत्मविश्वासी हो।  कपड़ों में सुधार लाइये। जब आपको अपनी दिखावट अच्छी लगेगी तब आपमें स्वाभाविक रूप से आत्मविश्वास दिखेगा, इसलिए वह ढीली ढाली जीन्स छोड़िए और कुछ खर्चा करिए कुछ उत्तम कोटि ठीक फ़िट होने वाले कपड़ों में, जिनकी मदद से आप 007 जैसे दिखें।  आपकी वाणी स्पष्ट एवं आत्मविश्वास से परिपूर्ण होनी चाहिए। इसका अर्थ यह नहीं है कि आप चिल्लाएँ अथवा लगातार लोगों की बात काटें, बल्कि आप जितनी ज़ोर से बोलते हैं, बस उससे थोड़ा ऊंचा बोलने का प्रयास करिए। “जैसे कि” या “आप तो जानते ही हैं” जैसे तकिया कलामों से बचिए। प्रयास करिए कि आप बातचीत में हावी न हो जाएँ। ख़ूब सारे सवाल पूछिए और उसके उत्तरों को ध्यान से सुनिए। सुनने से यह पता चलेगा कि आपकी उसमें और उसकी बातों में दिलचस्पी है। अपने संबंध में खुल कर बताइये, लड़की को मौका दीजिये कि वह आपको पसंद कर सके। उसके प्रश्नों के उत्तर दीजिये, उसे आपके बारे में थोड़ा बहुत पता लगने दीजिये, मगर बस कहते ही मत चले जाइए क्योंकि आपका उद्देश्य केवल उसे घेरना और कुछ कुतूहल उत्पन्न करना है, न कि उसे उबाना। भली भांति नज़रें मिलाने से आप अधिक भरोसेमंद और आकर्षक लगेंगे। जब आप किसी के साथ सहज होते हैं और आपमें आत्मविश्वास होता है तब आँखें मिलाना स्वाभाविक हो जाता है। जब भी आपमें से कोई भी बात कर रहा हो, सुनिश्चित करिए कि आप उसको सीधे देखें, मगर विराम के दौरान दूसरी ओर देखें – घूरना अशिष्ट होता है! मुस्कुराने से आप प्रसन्न, मिलनसार एवं अधिक आकर्षक दिखेंगे। ऐसे ही व्यक्ति के आसपास लड़कियां रहना चाहती हैं, इसलिए बस दाँत दिखाते ही रहिए। वे प्रश्न जिनका उत्तर सीधे सादे “हाँ” अथवा “नहीं” में दिया जा सकता है वे दिलचस्प बातचीत के लिए उचित नहीं हैं। ऐसे सीमित प्रश्न किसी लड़की को बातचीत में वास्तव में व्यस्त रखने में अधिक प्रभावशाली नहीं होते हैं। प्रयास करके अधिक दिलचस्प और ऐसे प्रश्न पूछिए जिनके उत्तर लंबे और अधिक विचारशील हों। सीमित प्रश्न, संभवतः बातचीत के एकदम शुरू में पूछे जाने चाहिए, ताकि उसपर कम से कम दबाव पड़े। अजनबियों से बातचीत शुरू करना वैसे ही अटपटा होता है और शुरू में ही लंबे जवाबों वाले प्रश्न पूछना उसको और भी अटपटा बना देता है और यह लाभ के स्थान पर हानि भी कर सकता है। तो लंबे उत्तरों वाले खुले सवाल पूछने से पहले, शुरुआत में, वातावरण को सहज करने के लिए, आप ऐसा खुला सवाल पूछ सकते हैं जैसे “क्या आप पहली बार यहाँ आई हैं?” या “आप कैसी हैं?” बातचीत में विवादास्पद विषयों को लाने से उसको अटपटा, असहज लग सकता है या क्रोध आ सकता है। पहली बातचीत में धर्म या राजनीति जैसे विषयों पर उसके विचार पूछने से बचिए, अन्यथा शुरू होने से पहले ही आपका संबंध समाप्त होने का खतरा बन सकता है। जिस लड़की के साथ आप बातचीत शुरू करना चाहते हैं उसकी ओर जाइए, मुस्कुराइए और अभिवादन करिए। उसे अपना नाम बताइये और उसका नाम पूछिए। ईमानदारी से किया गया, शालीन अभिवादन, घटिया फँसाऊ बातों से कहीं बेहतर होता है।  किसी भी स्थिति में, सीधा सादा परिचय देने का प्रयास कीजिये। जैसे कि, “हाय, मेरा नाम बॉब है। आपका क्या नाम है?” किसी कॉफी हाउस में, आप लड़की के लिए एक प्याला कॉफी खरीदने का प्रस्ताव कर सकते हैं। जैसे कि, “हाय, मेरा नाम जो है। क्या मैं आपके लिए कॉफी खरीद सकता हूँ?” सभ्यता से किसी लड़की से यह पूछना कि उसका दिन कैसा गया या वह कैसी है, उससे बातें शुरू करना का एक अच्छा तरीका है। यह अच्छा प्रभाव भी डालता है क्योंकि इससे पता चलता है कि आप उसमें सचमुच में दिलचस्पी ले रहे हैं और उसकी बातें सुनने को तैयार हैं।  सीधासादा प्रश्न कि, “आज आप कैसी हैं?” सदा काम करता है। उसका उत्तर अवश्य सुनिए, क्योंकि यह मात्र आलंकारिक प्रश्न नहीं होना चाहिए! उससे पूछिए, “आज का दिन कैसा रहा? कुछ मज़ेदार किया?” अब इसका तो एक शब्द में जवाब वह दे नहीं सकती और आपको अपनी चमत्कारिक सुनने की क्षमताओं के दिखावे का अवसर मिल जाएगा। मौसम के बारे में हानिरहित विचार व्यक्त करना तो कभी गलत हो ही नहीं सकता या ऐसा ही कोई भी तथ्यात्मक विषय चुन लीजिये। ऐसा कुछ कहिए, कि कितनी धूप/हवा/बारिश है। यह आपको बात शुरू करने के लिए एक सुरक्षित विषय प्रदान करता है। एक बार, जब वह जवाब दे देती है, तब आप और दिलचस्प विषयों पर बातें शुरू कर सकते हैं।  उसको वक्तव्य की तरह नहीं, बल्कि एक प्रश्न की तरह प्रस्तुत करें। ऐसा कुछ कहिए, “क्यों, आज बाहर अच्छा मौसम है न?” या “क्या तुम भी मेरी तरह आशा कर रही हो कि बरसात अब बंद ही हो जाये?” इससे उसको प्रत्युत्तर का अवसर मिलता है। यदि आपको मौसम से बात शुरू करना नापसंद है तो कोई और सुरक्षित विषय चुन लीजिये। जैसे आप अपने माहौल पर बात कह सकते हैं। कॉफी की दुकान में आप कह सकते हैं, “बाप रे! आज शाम तो यहाँ बहुत ही भीड़ है, है न?” बातचीत में, ख़ामोशी समाप्त करने के लिए कोई तो सामान्य आधार होना ही चाहिए। बातचीत को चलने देने के लिए उसकी कक्षा या कार्य के संबंध में कुछ विचारशील प्रश्न पूछिए।  यदि आप एक ही कक्षा में पढ़ते हैं तो उससे पूछिए कि उसे वह कैसी लगती है, उसे फलाना शिक्षक पसंद है अथवा नहीं, या आप जो अभी पढ़ रहे हैं उसमें उसकी रुचि है या नहीं। ऐसा कुछ कहिए, “क्या आपने अगले सेमेस्टर के लिए निबंधों के विषय देखे हैं? क्या आपने निर्णय कर लिया है कि आप किस विषय पर लिखेंगी?” यदि आप साथ काम करते हैं तो पूछिए कि क्या आजकल वह किसी दिलचस्प प्रोजेक्ट पर काम कर रही है। पॉप कल्चर की बात छेड्ना, व्यक्तिगत रुचियों को जानने की एक अत्यंत चतुर एवं अवैयक्तिक विधि है। यह पता लगने से कि लड़की किस प्रकार की फिल्में और संगीत पसंद करती है, आपको उसके अन्तर्मन में झाँक कर यह जानने का अवसर मिलता है कि वह व्यक्ति किस प्रकार की है और उसकी रुचियाँ क्या हैं। इस प्रकार की मूल्यवान सूचनायेँ, आपको आने वाले भव्य भविष्य की योजना बनाने में मदद कर सकती हैं!   टेलीविज़न कार्यक्रमों के संबंध में उससे ऐसा कुछ पूछिए “क्या आप ‘भाबीजी घर पर हैं’ देखती हैं? आपका मनपसंद किरदार कौन सा है? संगीत के संबंध में पूछिए “क्या आपने सोनू निगम के गाने सुने हैं? कैसे लगे?” फिल्मों के लिए “क्या आपने सलमान की नवीनतम फिल्म देखी है? मैंने सुना है कि बहुत ही बढ़िया है।“ आने वाले कार्यक्रम, जैसे संगीत समारोह अथवा परीक्षाओं का ज़िक्र, आपको उसके साथ साथ परेशान अथवा उत्तेजित होने का अवसर देता है। यह आप दोनों की घनिष्ठता बढ़ाता है और लड़की को यह जानने का अवसर मिलता है कि आप दोनों में कितनी समानताएँ हैं!   यदि आप दोनों एक ही परीक्षा में सम्मिलित हो रहे हों, तो आप ऐसा कुछ कह सकते हैं “मैं अगले सप्ताह की गणित की परीक्षा से बहुत डरा हुआ हूँ। और बीजगणित से तो मुझे चिढ़ है! आपको कैसा लग रहा है?” यदि आपकी बातचीत संगीत के बारे में चल रही हो तो आप आने वाले समारोह की चर्चा कर सकते हैं। ऐसा कुछ कहिए “क्या आप इस वर्ष के संगीत समारोह में जाएंगी? पिछले वर्ष मैं कुछ मित्रों के साथ गया था और हमने बहुत मज़ा किया था! आप किन संगीतकारों को देखने की आशा कर रहीं हैं?” यदि बात छुट्टियों की हो तो आप कह सकते हैं “मैं तो अगले सप्ताह की पूजा की छुट्टियों का बेसब्री से इंतज़ार कर रहा हूँ। मेरे मित्र घर पर दावत कर रहे हैं और हमने पारंपरिक वेषभूषा पहनने का निर्णय किया है। क्या आप कुछ मज़ेदार करने की योजना बना रहीं हैं?”
”उसकी प्रशंसा करिए”: ”कुछ इश्क़िया जुमले कसिए”: ”अशाब्दिक इशारों को समझिए”: ”किसी कॉमन फ्रेंड का जिक्र करें”: ”किसी साझे अनुभव का ज़िक्र उठाइये”: ”कोई दिलचस्प सवाल उठाइये”: ”साझी रुचियों का ज़िक्र करें”: ”कोई व्यक्तिगत प्रश्न पूछिए”: ”आत्मविश्वस्त दिखिए”: ”ठीक से सुनिए”: ”बातों में व्यस्त रहिए”: ”नज़रें मिलाइए”: ”मुस्कुराइए”: ””हाँ” अथवा “नहीं” वाले प्रश्नों से बचिए: ”विवादास्पद विषयों से बचिए”: ”अपना परिचय दीजिये”: ”पूछिए कि उसका क्या हाल है”: ”अपने आसपास के मौसम के बारे में बातचीत करिए”: ”कार्य या कक्षा के संबंध में प्रश्न पूछिए”: ”पॉप कल्चर की बात छेड़िए”: ”आनेवाले कार्यक्रम की चर्चा करिए”:
https://www.wikihow.com/Start-a-Conversation-With-a-Girl https://www.wikihow.com/Start-a-Conversation-With-a-Girl https://www.wikihow.com/Start-a-Conversation-With-a-Girl https://www.wikihow.com/Start-a-Conversation-With-a-Girl
Flirtatious Conversation Conversation with a Friend Overall Behavior Conversation with Someone New